Publication: Magyar Közlöny
Issue: MK-2004-54 (Year: 2004, Number: 54)
Era: 2004-2010
Section: a 62/2004. (IV. 24.) GKM rendelethez
Paragraph Index: 1276

8. Általános követelmények 8.1. A mérleg tervének és kivitelezésének olyannak kell lennie, hogy az megõrizze méréstechnikai jellemzõit meg- 2004/54. szám felelõ telepítés, használat és a rendeltetésének megfelelõ környezeti körülmények esetén. A tömeg értékét a mérlegnek ki kell jeleznie. 8.2. Külsõ zavarok esetén az elektronikus mérlegeknek nem szabad jelentõs hibát mutatniuk, vagy automatikusan észlelniük és jelezniük kell ezeket. Jelentõs hiba automatikus észlelésekor az elektronikus mérlegeknek fény- vagy hangjelzést kell adniuk, amelynek addig kell folytatódnia, amíg a felhasználó javító intézkedést nem tesz, vagy a hiba meg nem szûnik. 8.3. A 8.1. és 8.2. pontok követelményeit tartósan kell teljesíteni annyi ideig, amennyi a mérleg rendeltetésszerû használata esetén normálisnak tekinthetõ. A számjegyes kijelzésû elektronikus mérlegeknek folyamatosan ellenõrizniük kell a mérési folyamat, a kijelzõ szerkezet, valamint a teljes adattárolás és adattovábbítás helyes mûködését. 8.4. Ha egy elektronikus mérlegre külsõ berendezéseket csatlakoztatunk egy csatoló elemen (interfészen) keresztül, annak a mérleg méréstechnikai jellemzõit nem szabad károsan befolyásolnia. 8.5. A mérlegeknek nem szabad olyan jellemzõkkel rendelkezniük, amelyek esetleg elõmozdíthatják a csalárd használatot, a véletlen hibás használat lehetõségének pedig minimálisnak kell lennie. Az olyan alkatrészeket, amelyeket a felhasználónak nem szabad leszerelnie vagy beállítania, az ilyen mûveletekkel szemben biztosítania kell. 8.6. A mérlegeket úgy kell megtervezni, hogy lehetõvé tegyék a meghatározott kötelezõ ellenõrzések könnyû végrehajtását.

Source: https://magyarkozlony.hu/hivatalos-lapok/0f54fbaf77656b9c7c19c310be1f164fd23cd60a/dokumentumok/b85b268c1d16a1bffd64a6313fc0d192d68c3e66/letoltes